Weidingsindekswaarde

'n Weidingsindekswaarde (WIW)  is 'n getal wat uitdruk hoe waardevol 'n plantspesie is as weiding vir vee.

In die Nama-Karoo is daar drie indekswaardes wat gebruik word:

 Die EIW: die ekologiese indekswaardes van Vorster (1982)
 Die SWIW: die subjektiewe indekswaardes van Du Toit (1995)
 Die LnregWIW: waardes bepaal deur 'n regressiemetode wat probeer om die subjektiewe waardes op 'n meer wetenskaplik-gefundeerde grondslag te plaas.

Hoë waardes van die indeks dui aan dat die spesie smaaklik en voedsaam vir die vee is. Die EIW is wetenskaplik gefundeerd, maar nie baie presies nie. Dit het net vier waardes 1, 4, 7 en 10 en dit is nie vir alle spesies bekend nie. Die SWIW is algemener, maar subjektief. Die LnregWIW probeer die voordele van beide saam te vat.

Voorbeelde:

SpesieEIWSWIWLnregWIWOpmerkingThemeda triandra109.306.81 Rooigras is 'n smaaklike grasEragrostis lehmanniana75.43.24Knietjiesgras is taamlik goedAizoon secundum44.702.24 Vanwyksbossie is 'n vygie met matige voedsaamheidPteronia incana12.701.54 T'kaibebos is 'n aromatiese en onsmaaklike struikElytropappus rhinocerotis 11.000.90 Renosterbos  is oneetbaar

 Verwysings 

Kategorie:Landbou in Suid-Afrika